**DĖL P. CVIRKOS GATVĖS PAVADINIMO KEITIMO ROKIŠKIO MIESTE, JAI SUTEIKIANT ALVYDO MATULKOS PAVADINIMĄ**

2024 m. sausio 25 Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 27 punktu, 15 straipsnio 2 dalies 26 punktu, Lietuvos Respublikos teritorijos administracinių vienetų ir jų ribų įstatymo 9 straipsnio 2 dalimi, Adresų formavimo taisyklėmis, patvirtintomis Lietuvos Respublikos Vyriausybės 2002 m. gruodžio 23 d. įsakymu Nr. 2092, Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, Rokiškio rajono savivaldybės taryba n u s p r e n d ž i a:

Keisti P. Cvirkos gatvės pavadinimą Rokiškio mieste, jai suteikiant Alvydo Matulkos pavadinimą (priedas).

Sprendimas per vieną mėnesį gali būti skundžiamas Regionų administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Egidijus Žaliauskas

**SPRENDIMO PROJEKTO**

**DĖL P. CVIRKOS GATVĖS PAVADINIMO KEITIMO ROKIŠKIO MIESTE, JAI SUTEIKIANT ALVYDO MATULKOS PAVADINIMĄ**

**AIŠKINAMASIS RAŠTAS**

2024 m. sausio 25 d.

Projekto rengėjas – Rokiškio rajono savivaldybės administracijos Rokiškio miesto seniūnijos seniūno pavaduotojas Egidijus Žaliauskas.

Pranešėjas komitetų ir tarybos posėdžiuose – Rokiškio rajono savivaldybės administracijos Rokiškio miesto seniūnijos seniūno pavaduotojas Egidijus Žaliauskas.

|  |  |  |
| --- | --- | --- |
| 1. | Sprendimo projekto tikslas ir uždaviniai | Tikslas – pakeisti P. Cvirkos gatvės pavadinimą Rokiškio mieste.Uždavinys – suteikti Alvydo Matulkos gatvės pavadinimą, Lietuvos laisvės gynėjo, vieno iš Sausio 13-osios aukų. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 15 straipsnio 2 dalies 26 punktas; Lietuvos Respublikos vidaus reikalų ministro 2011 m. sausio 25 d. įsakymas Nr. 1V-57 ,,Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“. |
| 3. | Laukiami rezultatais | Suteikus gatvei Alvydo Matulkos pavadinimą, bus įamžintas Lietuvos laisvės gynėjo atminimas Rokiškio mieste. |
| 4.  | Lėšų poreikis ir šaltiniai | Lėšų šiam sprendimui įgyvendinti nereikės. |
| 5.  | Antikorupcinis sprendimo projekto vertinimas | Teisės akto projekte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.  |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Nėra |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |